Իզի Ի

Էրիկ Լին Ռայթ (, ), առավել հայտնի Իզի-Ի (Eazy-E) բեմական անվամբ, ամերիկացի ռեփեր։ Հայտնի ինչպես սոլո կարիերայի համար, այնպես էլ որպես «N.W.A.» հիփ հոփ համույթի անդամ։

Ծնվել է Քոմփթոն քաղաքում (Կալիֆորնիա նահանգ)։ Տասներորդ դասարանում դպրոցը լքելուց հետո, Ռայթն սկսում է ապրուստ վաստակել թմրանյութեր վաճառելով, որից հետո հիմնում է «Ruthless Records» ձայնագրման ստուդիան և սկսում ռեփով զբաղվել։ 1986 թվականին Արաբիան Փրինսի, Դոկտր Դրեի և Այս Քյուբի հետ հիմնում է «N.W.A.» խումբը։ Դի Ջեյ Յելայի և Էմ Սի Ռենի՝ թիմին միանալուց հետո, խումբը թողարկում է դեբյուտային «Straight Outta Compton» ալբոմը, որը մեծ աղմուկ է բարձրացնում հասարակության շրջանում։ Եվս երկու ալբոմ թողարկելուց հետո, խումբը լուծարվում է այն բանից հետո, երբ Իզին չեղյալ է հայտարարում Դոկտր Դրեի պայմանագիրը։

Համարվում է գենգստա ռեփի կնքահայրը։

Մահացել է ՁԻԱՀ-ից՝ 1995 թվականի մարտի 26-ին՝ 30 տարեկանում։

Ծանոթագրություններ

Արտաքին հղումներ 
 Էջը IMDb.com կայքում

1964 ծնունդներ
Սեպտեմբերի 7 ծնունդներ
1995 մահեր
Մարտի 26 մահեր
Ամերիկացի ռեփերներ
ՁԻԱՀ-ի հետ կապված հիվանդություններից մահացածներ
20-րդ դարի ամերիկացի երաժիշտներ
Բեմական կեղծանուններ